Държавен вестник, бр. 78, 2009 г., стр. 27

БРОЙ  78	
Д Ъ Р Ж А В Е Н  В Е С Т Н И К 	
СТР.  27  
за провеждане на държавната политика в 
областта на транспорта, информационните 
технологии, съобщенията и електронното 
управление.
(2) Министърът на транспорта, информаци­
онните технологии и съобщенията ръководи и 
представлява Министерството на транспорта, 
информационните технологии и съобщенията.
Чл. 4. (1) При осъществяването на поли­
тическата програма на правителството, при 
разработването на проекти на нормативни 
актове и при изпълнението на правомощи­
ята си министърът се подпомага от трима 
заместник-министри.
(2) Министърът делегира със заповед пра­
вомощия на заместник-министрите и определя 
техните функции.
(3) Функциите на министъра в негово 
отсъствие от страната или когато ползва 
законоустановен отпуск, се изпълняват от 
определен със заповед за всеки конкретен 
случай заместник-министър.
Раздел II
Правомощия на министъра
Чл. 5. Министърът упражнява правомо­
щията си в съответствие с Конституцията и 
законите на страната, като:
1. провежда държавната политика в област­
та на транспорта;
2. провежда държавната политика за разви­
тието на пътната инфраструктура съвместно 
с министъра на регионалното развитие и 
благоустройството;
3. провежда държавната политика в об­
ластта на информационните технологии и 
електронните съобщения с цел развитие на 
информационното общество; 
4. провежда държавната политика в област­
та на електронното управление;
5. провежда държавната политика в област­
та на пощенските услуги;
6. провежда държавната инвестиционна 
политика в транспорта, информационните 
технологии, съобщенията и електронното 
управление;
7. подготвя проекти на международни дого­
вори, по които Република България е страна, 
в областта на транспорта, информационните 
технологии, съобщенията и електронното 
управление и осигурява изпълнението на 
международните договори в тези области; 
8. организира и ръководи подготовката на 
транспорта, на пощенските и електронните 
съобщителни мрежи за работа в условия на 
кризи, за транспортно и съобщително оси­
гуряване на страната, въоръжените сили и 
органите по сигурността при привеждането 
им от мирно на военно положение, осигурява 
електронни съобщения, свързани с национал­
ната сигурност;
9. представлява Република България в 
международните организации по транспорт, 
в международните организации в областта 
на електронните съобщения, информацион­
ното общество и електронното управление, 
във Всемирния пощенски съюз, като и в 
европейските и регионалните организации 
и структури на органите на управление на 
пощенските услуги;
10. разпределя и контролира разходване­
то на предоставените от държавния бюджет 
финансови средства за транспорт, информа­
ционни технологии, съобщения и електронно 
управление;
11. контролира дейността на лицата, по­
лучили документи – лицензи, разрешения, 
сертификати и др., издадени от него или от 
оправомощени от него длъжностни лица.
Чл.  6. Министърът упражнява своите 
правомощия в областта на транспорта, като:
1. разработва стратегия за развитие и пре­
структуриране на транспорта;
2. съвместно с министъра на регионалното 
развитие и благоустройството предлага на 
Министерския съвет стратегия за развитие 
на пътната инфраструктура и средносрочна 
програма за изпълнението є; 
3. поддържа и развива международните 
инициативи, сключва международни договори 
за изграждането на участъци от трансевро­
пейската пътна мрежа на територията на 
страната, включително за трансграничните 
пътни връзки, сключва международни догово­
ри за изграждане и опериране по транспортни 
коридори; 
4. създава условия за безопасност в тър­
говското корабоплаване, гражданското въз­
духоплаване и железопътния транспорт и 
контролира спазването им;
5. организира и контролира технически 
разследването на авиационни произшествия и 
сериозни инциденти; произшествия в морските 
пространства и вътрешните водни пътища; 
произшествия и инциденти в железопътния 
транспорт; поддържа система за задължител­
но и доброволно докладване на авиационни 
произшествия и сериозни инциденти, на 
произшествия в морските пространства и 
вътрешните водни пътища, на произшествия 
и инциденти в железопътния транспорт;
6. организира контрола по спазването на 
условията за осъществяване на обществен 
превоз на пътници и товари и на документите, 
свързани с превоза;
7. определя:
а) документите за превоз;
б) условията и реда за одобряване на типо­
вете пътни превозни средства и измененията 
на тяхната конструкция;
в) изискванията, на които трябва да отго­
варят водачите;